Upute za pokretanje zahtjeva za priznavanje inozemne stručne kvalifikacije po **automatskom sustavu priznavanja**

Dokumenti (dokazi) koji se prilažu zahtjevu trebaju biti predani u **ovjerenoj preslici (kopiji).**

Ako je originalni dokument izdan na stranom jeziku i nije na latiničnom pismu predaje se **u ovjerenom prijevodu na hrvatski jezik.**

Obrascu zahtjeva potrebno je priložiti **i po jedan primjerak NEOVJERENE preslike (kopije) gore navedenih dokumenata u cijelosti.**

**Neovjerene kopije dokumenata NEMOJTE UVEZIVATI, jer se svi dokumenti skeniraju za potrebe e-ureda.**

**Ljubazno molimo da dokumente slažete redoslijedom kako su dolje navedeni na način da uz ovjereni dokument ili ovjereni prijevod priložite i neovjerenu kopiju tog dokumenta.**

**Napomene:**

* prijevod na hrvatski jezik vrši **stalni sudski tumač** za strani jezik na kojemu je izdana inozemna stručna kvalifikacija;
* preslike službenih dokumenata u Republici Hrvatskoj **ovjerava javni bilježnik**; preslike službenih dokumenata **mogu se ovjeriti i u inozemstvu**;
* **ukoliko je Zahtjev nepotpun,** podnositelj zahtjeva biti će pisanim putem obaviješteni o potrebnoj nadopuni dokumentacije**.**
* Hrvatska liječnička komora će nakon obrade zahtjeva podnositelju **vratiti ovjerene kopije dokumenata i ovjereni prijevod dokumenata**, a u predmetu će zadržati zahtjevu priložene neovjerene preslike (kopije).

**Zahtjevu je potrebno priložiti slijedeće dokumente:**

1. **Dokaz o državljanstvu -** domovnicu ili neki drugi dokument kojim se dokazuje državljanstvo ili presliku putovnice (pasoša).
2. **Dokaz o formalnoj osposobljenosti** ili drugi dokaz o završenom formalnom obrazovanju - diplomu inozemne visokoškolske ustanove-medicinskog fakulteta
3. **Dokaz o položenom stručnom ispitu -** uvjerenje/potvrdu o položenom stručnom (državnom) ispitu, **ako je bio obavezan za podnositelja zahtjeva**
4. **Dokaz o stručnoj kvalifikaciji -** uvjerenje/potvrdu/ rješenje/diplomu o položenom specijalističkom ispitu
5. **Dokaz o sukladnosti stručnih kvalifikacija s odredbama Direktive 2005/36 EC - potvrdu nadležnog tijela** **države iz koje podnositelj zahtjeva dolaz**i da stručna kvalifikacija odgovara i udovoljava uvjetima osposobljavanja utvrđenim odredbama Direktive 2005/35 EZ Europskog parlamenta i Vijeća o priznavanju stručnih kvalifikacija
6. **Ostali dokumenti**
* **vjenčani list ili rješenje nadležnog tijela** za podnositelje zahtjeva koje su promijenile ime i/ili prezime
* **punomoć,** za **određivanju opunomoćenika za primanje pismena ili za zastupanje s prebivalištem u Republici Hrvatskoj**, za podnositelje zahtjeva koji imaju prebivalište u inozemstvu (sukladno čl. 37 Zakona o općem upravnom postupku „Narodne novine“ br. 47/09). (*vidi obrazac*)
1. **Dokaz o uplati naknade za troškove postupka priznavanja inozemnih stručnih kvalifikacija u visini 66,36 EUR (500,00 kn preračunato po fiksnom tečaju konverzije: 1EUR = 7,53450) - presliku uplatnice** *(vidi uputa za uplatu naknade za troškove postupka)*
2. **Ako je stručna kvalifikacija stečena u trećoj zemlji već priznata u drugoj državi članici EU, podnositelj zahtjevu predaje:**
	1. **potvrdu nadležnog tijela države članice EU** kojom dokazuje da je stručna kvalifikacija stečena u trećoj zemlji priznata u toj državi članici EU, te da je ispunio minimalne uvjete osposobljavanja navedene u Direktivi 2005/36.
	2. **potvrdu nadležnog tijela države članice EU** da ispunjava uvjete stvarnog i zakonitog obavljanja profesionalne djelatnosti u zdravstvu najmanje tri uzastopne godine unutar posljednjih pet godina na području države članice EU koja je priznala stručnu kvalifikaciju stečenu u trećoj zemlji, te da ispunjava uvjet naveden u članku 3. točki 3. Direktive 2005/36.